Knorretje Baby Big Kind Kostuum ==> Feestkleding365!
Maak je kostuum compleet met bijpassende accessoires voor "Knorretje Baby Big Kind Kostuum"
Baby Pig - 98 - Astrodienst Guest user u1354606414
14-Feb-2016, 13:39 UT/GMT Junie | 2013 | vlindersag
Archive | Junie 2013
Ons familie en vriende weet dat ons glad nie lief is vir tuinmaak nie. Na jare en jare se uitstel, het ons toe besluit om ons voortuin te begin bewerk en mooi te maak. Ons het in hierdie proses weer besef hoekom ons so lank uitgestel het, want dit is baie harde werk om tuin te maak! Die gras loop aanhoudend oor die bakstene binne-in die blomtuin in en as daar nou iemand is wat tog te bly is oor die plante en baie water, is dit die onkruid! Ons voortuin was voorheen so mistroostig dat die onkruid nie eers lus was om te groei nie. Nou maak hulle seker dat hulle so lekker styf teen die blom- en plantsteeltjies groei om dit uiteindelik te verdring.
So besluit ek en manlief dat ons maar elkeen ‘n deel van die tuin moet takel en elke vroeg-aand van ‘n kant af begin uitroei. Terwyl ek op my knieë in die ondergaande son elke liewe onkruid plantjie versigtig sit en loswikkel om dit met wortel en tak uit te kry, besef ek skielik dat hierdie tuin eintlik maar soos die lewe is.
Mens loop elke dag verby die tuin en bewonder die blomme wat so mooi is, maar skielik, eendag kom jy tot stilstand en sien al die onkruid raak. Dit begin klein en pla jou eers nie soveel nie (ek sal mos later daaraan aandag gee), maar dit word so gou só baie dat dit jou net totaal en al oorweldig en jy net nie meer kans sien om dit uit te haal nie. Jy weet trouens nie eers meer waar om te begin nie!
Net soos wat ons ook kyk na ons omgewing, ons kerk, ons skole, ons werk, ons land, ons geldsake, ons gesin. Ons sien al hoe meer onkruid raak en ons verloor hoop. Daar is net te veel dinge verkeerd, te veel dinge wat negatief is. Te veel onkruid wat toegelaat is om te groei en nou uitgeroei moet word. Uit ons oogpunt sien ons net nie dat dit ooit weer gaan regkom nie.
Maar wat ons nie altyd besef nie: om te probeer om al die onkruid op een slag te probeer uitroei, is ‘n onbegonne taak, dis hoekom mense moed opgee voor hulle nog werklik begin het. MAAR, as jy rustig raak, op jou knieë gaan en elke onkruidplantjie versigtig met wortel en tak uitroei, kan jy verseker wees dat daardie spesifieke onkruidplantjie nooit weer sal groei nie. En soos jy van ‘n kant af begin uitroei, word jou hart ligter en besef jy dat alhoewel daar nog baie onkruid is, kan jy al terugsit en jou handewerk aanskou en besef dat jy rééds ‘n verskil begin maak het en jy die resultaat daarvan kan sien.
Dit is beslis nie ‘n maklike proses nie, en nie ‘n proses met ‘n vinnige einde nie. As een onkruid plantjie uitgeroei is, sal daar weer ‘n nuwe een groei. Die uitdagings sal maar altyd daar wees, sommige groter as ander, maar dit is werklik net ‘n kwessie van eerlik wees met jouself. Besef hoeveel hierdie onkruid jou blommetjies verwoes. Neem die besluit om op jou knieë te gaan en hulp te soek as dit nodig is. Begin stadig en rustig van ‘n kant af om dit wortel en tak uit te roei en weg te gooi. Te volhard tot die tuin skoon is. En begin van voor af as nuwe onkruid groei – elke keer.
As al die negatiewe dinge van die lewe jou oorweldig, onthou een ding: Die blommetjies is nog steeds daar! Fokus op hulle, want hulle is die rede hoekom jy ‘n blomtuin het. Dit is jou verantwoordlikheid om te sorg dat jou tuintjie versorg word en al het die lewe se storms en wind jou tuin beskadig, is dit altyd jou verantwoordelikheid om op te staan en weer te begin. En dit is altyd moontlik, want die Tuinier wat hierdie blomtuin geskep het met jou in gedagte, omdat Hy geweet het hoeveel vreugde hierdie blomtuin vir jou sou bied, is altyd daar. Al wat jy moet doen is om Hom te vra!
Mag elkeen geseën word met ‘n pragtige, geseënde en kleurvolle lewenstuin. En mag jy nooit oorweldig word deur die onkruid wat groei nie, en altyd die mooi blomme raaksien. En as jy ‘n blommetjie sien wat deur onkruid verdring word, mag jy dit in jou hart vind om deel te raak van die verskil wat jy aan daardie een blommetjie kan maak deur betrokke te raak. Mag jy in jou lewenswandel die resultaat kan sien van die verskil wat jy gemaak het aan ‘n blommetjie wat nou in haar volle prag skitter omdat JY standpunt ingeneem het om nie terug te sit en toe te laat dat die onkruid haar verding nie!
This entry was posted on Junie 24, 2013, in Uncategorized.	Lewer kommentaar
This entry was posted on Junie 21, 2013, in Uncategorized.	Lewer kommentaar